Man vas vir Eskom-vrou se moord, gerugte wek kommer | Maroela Media
'n 43-jarige man het Maandag in die Springs-landdroshof verskyn in verband met die moord op Thembisile (Thembi) Lucia Yende (29).
Die verdagte, David Ngwenya (43), is verlede week in Carletonville in hegtenis geneem ná 'n uitgebreide ondersoek deur die polisie.
Maroela Media het vroeër berig Yende se ontbinde liggaam is op 29 Mei in 'n ongebruikte kantoor van Eskom se Pieterboth-substasie in Springs gevind. Werkers by die stasie het die polisie ontbied nadat hulle 'n onaangename reuk in die geslote kantoor opgemerk het. Sy is op 17 Mei deur haar ma as vermis aangemeld nadat sy die dag nie van haar werk af teruggekeer het nie.
Die polisie het die vermistepersoonsaak na 'n moordsaak verander toe daar later die week vasgestel is sy is vermoor. Kapt. Johannes Ramphora, woordvoerder van die polisie, het destyds gesê die nadoodse ondersoek toon Yende is verwurg. Sy het ook kneusplekke opgedoen wat die polisie laat vermoed dat sy en haar moordenaar moontlik in 'n struweling betrokke was.
Die vakbond National Union of Metal Workers (Numsa) het Maandag die polisie se pogings met die inhegtenisneming van Ngwenya verwelkom. Ngwenya word aangekla van moord met voorbedagte rade. Die saak is tot Vrydag uitgestel. Hy bly in aanhouding.
Phakamile Hlubi, Numsa se woordvoerder, het in 'n verklaring gesê die vakbond hoop die nuwe verwikkelinge is die eerste stap om die Yende-familie te help om 'n sin van regverdigheid vir haar moord te kry.
"Ons hoop die ondersoek sal tot 'n suksesvolle vervolging van die beweerde oortreder lei en dat 'n swaar vonnis vir die gruwelike misdaad opgelê sal word," het Hlubi gesê.
"As die bewerings waar is dat Ngwenya 'n senior toesighouer in die streek is, dan het Eskom as bestuur geen keuse as om volle verantwoording vir haar afsterwe te neem nie. Numsa sal aanhou om haar familie te ondersteun en druk op Eskom te plaas om die veiligheidsvoorwaardes van ons lede te verseker, veral dié wat gedwing word om in afgeleë gebiede te werk."
Mag ek ook 'n wag kry wat my kan oppas waar ek ookal gaan. Want niemand is veilig in sy blyplek of op straat. Belaglik al die bodyguard wat party versoek en ons moet dit betaal.
hoe kan jy 'n maatskappy verantwoordelik hou vir iets wat 'n persoon gedoen het? ja die persoon was 'n werknemer, maar die maatskappy het hom nie gedwing om die moord te pleeg nie? ek stem saam met veiligheidsmaatreels en dies meer, maar nie volle verantwoordelikheid nie.
Watse twak hoekom moet eskom bestuur vrandwoordelikheid vat het die man namens eskom die daad gepleeg waar is die beleid elke man is verandwoordelik vir sy eie dade ek reik weer geld maak reg wat krom is
het verdagte dalk kriminele rekord gehad tu hy aangestel is
Ongelooflik! Hoe kan hulle Eskom verantwoordelik hou vir die dade wat sy werkers pleeg? Hoe belaglik is hierdie land nie!!!